PROCES VERBAL
Nr. 30 din 10.10.2016
al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

membrii Consiliului de Observatori: DELEU Doina, GUREZ Lilia, ȚAPEȘ Vitalie, VASILACHE Ludmila, SPĂTARU Nicolae, ȚURCAN Marina

Au asistat:
Olga Bordeianu - Președinte al IPNA Compania ”Teleradio-Moldova”;
Mircea Surdu – Directorul televiziunii;
Veaceslav Gheorghișenco – Directorul radiodifuziunii;
Petru Sinica - șef serviciu resurse umane;
Blanaru Galina - director financiar;
Leonid Melnic – şef Departament producţie TV
Tatiana Bunduchi – şef Serviciul Programe, RMT
Constantin Vulpe – şef Serviciu dezvoltare strategică
Andrei Jovmir – şef Serviciu Programe, RMA

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO ca fiind deliberativă şedinţa CO cu prezenţa a 6 membri CO din cei 9, dna L.Călugăru, S.Nistor şi dnul P.Grozavu au anunţat că întârzie, respectiv a propus începerea şedinţei CO. 
S-a votat începerea şedinţei, ora 14:00: „PRO” – 6 voturi (D.Deleu; N.Spătaru; L.Gurez; V.Țapeș; L.Vasilache;  M.Țurcan).
Preşedintele Consiliului de Observatori al IPNA Compania „Teleradio-Moldova” a propus ca subiectele din Ordinea de zi să fie discutate în următoarea ordine:
1. Raportul IPNA Compania „Teleradio-Moldova” privind repartizarea timpilor de antena, inclusiv contra plată, şi alte servicii conexe oferite concurenților electorali pentru prima săptămână a campaniei electorale în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret”.
2.  Aprobarea modificării Planului de finanțare pentru 2016 al IPNA Compania „Teleradio-Moldova”, conform Legii bugetului de stat pentru anul 2016.
3.  Proiectul Caietului de sarcini al IPNA Compania „Teleradio-Moldova” pentru anul 2017 (Declaraţia Politicii Editoriale).
S-a votat: ”PRO” – 6 voturi (D.Deleu;N.Spătaru;L.Gurez;V.Țapeș; L.Vasilache;  M.Țurcan).

Subiectul nr. 1 - Raportul IPNA Compania „Teleradio-Moldova” privind repartizarea timpilor de antena, inclusiv contra plată, şi alte servicii conexe oferite concurenților electorali pentru prima săptămână a campaniei electorale în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret”.
Preşedintele Consiliului de Observatori al IPNA Compania „Teleradio-Moldova” a explicat că în conformitate cu normele legislației în vigoare, dar și la solicitarea CEC ȘI CCA radiodifuzorii naționali sunt obligați săptămânal să prezinte informația privind repartizarea timpilor de antena, inclusiv contra plată, şi alte servicii conexe oferite concurenților electorali a campaniei electorale în alegerile prezidenţiale din 30 octombrie 2016. Astfel pentru perioada din 30 septembrie – 02 octombrie această informație deja a fost expediată CEC și CCA  pentru TV Moldova 1, TV Moldova 2, Radio Moldova şi Radio Moldova Tineret”.
În același timp a rugat Președintele IPNA să prezinte succint Raportul, inclusiv să relateze cum a trecut prima perioadă din campanie.
Dna Bordeianu a comunicat că totul a decurs fără incidente grave și că este mulțumită de munca efectuată de colegi. Dezbateri nu au avut încă loc, dar ele deja sunt programate pentru perioada următoare în care vor participa câte 3 concurenți electorali, grupați conform rezultatelor tragerii la sorți. Toată informația deja este plasată pe pagina web a Companiei, în vederea asigurării principiului transparenței. Dnul Vulpe, dnul Surdu și dnul Gheorghișenco au descris mai amănunțit procesul.
Dna Călugăru a intrat la 15.30.
Preşedintele Consiliului de Observatori al IPNA Compania „Teleradio-Moldova” s-a arătat mulțumită de rezultatele prezentate, și a propus următoarele membrilor CO:
1. Se aprobă Raportul IPNA Compania „Teleradio-Moldova” despre repartizarea timpilor de antena, inclusiv contra plată, şi alte servicii conexe oferite concurenților electorali pentru prima săptămână a campaniei electorale în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret”.
2. Anexa „Raportul IPNA Compania „Teleradio-Moldova” despre repartizarea timpilor de antena, inclusiv contra plată, şi alte servicii conexe oferite concurenților electorali pentru prima săptămână a campaniei electorale în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret”.” este parte integrantă a prezentei hotărâri.
3. Preşedintele IPNA Compania „Teleradio-Moldova” va prezenta în următoarea şedinţa CO ”Raportul despre repartizarea timpilor de antena, inclusiv contra plată, şi alte servicii conexe oferite concurenților electorali pentru perioada 02 octombrie - 9 octombrie 2016 în campania electorală în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret”.
4. Prezenta hotărâre intră în vigoare la data adoptării.
S-a votat: „PRO” – 8 voturi (D.Deleu;N.Spătaru; L.Gurez; V.Țapeș; L.Vasilache;  M.Țurcan; L.Călugăru; S.Nistor).

Subiectul nr. 2 – Aprobarea modificării planului de finanțare pentru 2016 al IPNA Compania „Teleradio-Moldova”, conform Legii bugetului de stat pentru anul 2016.
P.Grozavu a intrat la 15.45.
Preşedintele Consiliului de Observatori al IPNA Compania „Teleradio-Moldova” a solicitat detalii despre executarea sarcinii de a explica formarea cheltuielilor pentru rubrica ”Servicii de reparații curente”. Dna Bordeianu a răspuns că la moment nu deține calculația finală a Serviciului de Stat pentru verificarea și expertiza proiectelor și construcțiilor. Prin urmarea, în acest context, subiectul va fi discutat în una din şedinţele următoare.	
S-a votat: „PRO” – 9 voturi (D.Deleu;N.Spătaru; P.Grozavu; L.Gurez; V.Țapeș; L.Vasilache;  M.Țurcan; L.Călugăru; S.Nistor).

Subiectul nr. 3 – Proiectul Caietului de sarcini al IPNA Compania „Teleradio-Moldova” pentru anul 2017 (Declaraţia Politicii Editoriale).
Preşedintele Consiliului de Observatori al IPNA Compania „Teleradio-Moldova” a anunțat că astăzi se va discuta doar o parte din caietul de sarcini pentru anul 2017, și anume Declaraţia Politicii Editoriale, deoarece aprobarea caietului de sarcini, de regulă are loc în mai multe ședințe cu dezbateri, și a oferit cuvânt președintelui IPNA pentru prezentarea proiectului.
Dnul Vulpe a relatat pe scurt despre noutatea politicii editoriale pentru anul 2017. Datorită faptului că Declarația politicii editoriale nu a fost prezentată cu estimarea în lei MDL, membrii CO au hotărât în următoarea ședință să discute ambele părţi ale caietului de sarcini, și anume Declarația politicii editoriale împreună cu Planul financiar, adică bugetul Companiei planificat pentru 2017.
Dnul Ţapeş a solicitat ca în şedinţa următoare să fie prezentat coneptul emisiunilor noi e urmează a fi lanasate la M1.
S-a votat: „PRO” – 9 voturi (D.Deleu;N.Spătaru; P.Grozavu; L.Gurez; V.Țapeș; L.Vasilache;  M.Țurcan; L.Călugăru; S.Nistor).

Pe finalul ședinței, membrii CO de comun acord au solicitat ca în ședința din 17.10.2017 să fie discutat doar proiectul Caietului de sarcini pentru anul 2017 cu ambele poziții, atât politia editorială cât și planul financiar, deoarece consideră acest subiect prioritar: pe de o parte Caietul de sarcini are nevoie de o abordare conceptuală nouă, pe de altă parte grila de emisie, politica editorială, politica de personal şi planificarea financiară trebuie ajustate realităţii bugetare. Astfel, chiar dacă pe parcursul ședinței a fost înaintată propunerea de a discuta în următoarea şedință Raportul folosirii timpilor de antenă în campania electorală, președintele CO a supus votului Ordinea de zi pentru următoarea ședință CO care va avea loc la data de 17.10.2016 ora 14:00:
1. Proiectul Caietului de sarcini al IPNA Compania „Teleradio-Moldova” pentru anul 2017.
2. Diverse. 
S-a votat: 
[bookmark: _GoBack]„PRO” – 9 voturi (D.Deleu; N.Spătaru; P.Grozavu; L.Gurez; V.Țapeș; L.Vasilache;  M.Țurcan; L.Călugăru; S.Nistor).
Preşedintele CO a constatat epuizarea subiectelor și a supus votului încheierea şedinței Consiliului de Observatori al IPNA Compania ”Teleradio-Moldova”.
S-a votat: 
„PRO” – 9 voturi (D.Deleu;N.Spătaru; P.Grozavu;L.Gurez;V.Țapeș; L.Vasilache;  M.Țurcan; L.Călugăru; S.Nistor).
Durata şedinţei: 15:00-17:20.

Au semnat:
Preşedintele
Consiliului de Observatori                                    		      Doina DELEU

Secretarul 
Consiliului de Observatori                                      	Anastasia MUNTEANU

